KBS รายได้ขายน้ำตาลพุ่ง ดันกำไร Q1 โตแกร่ง 72% แตะ 296 ลบ.
KBS รายได้ขายน้ำตาลพุ่ง! ดันกำไรไตรมาส 1/65 โตแกร่ง 72% แตะ  296.29 ลบ. จากช่วงเดียวกันของปีก่อน 171.69 ลบ.
KBS รายได้ขายน้ำตาลพุ่ง! ดันกำไรไตรมาส 1/65 โตแกร่ง 72% แตะ  296.29 ลบ. จากช่วงเดียวกันของปีก่อน 171.69 ลบ.
10 พ.ค. 2565

บริษัท น้ำตาลครบุรี จำกัด (มหาชน)  หรือ KBS รายงานผลการดำเนินงานงวดไตรมาส 1  สิ้นสุด ณ วันที่ 31 มีนาคม 2565 มีดังนี้

โดยกำไรเพิ่มขึ้นเนื่องจากในไตรมาส 1 ปี 2565 บริษัทฯ มีรายได้จากขายและบริการจำนวน 3,089.1 ล้านบาท เพิ่มขึ้น 1,341.3 ล้านบาท หรือคิดเป็นอัตราร้อยละ 76.7 จากงวดเดียวกันในปีที่ผ่านมา สาเหตุหลักมาจากรายได้จากการขายน้ำตาล และกากน้ำตาล เติบโตขึ้นเป็นจำนวนเงิน 1,230.2 ล้านบาท หรือเติบโตขึ้นในอัตราร้อย ละ 93.8
ซึ่งมาจากปริมาณการขายน้ำตาลทรายที่เพิ่มขึ้น 63,786 ตันหรือคิดเป็นอัตราร้อยละ 128.9 และ ราคาขายที่ปรับตัวสูงขึ้นตามราคาตลาดโลกเมื่อเทียบกับงวดเดียวกันในปีที่ผ่านมา และ ปริมาณการขาย กากน้ำตาลที่เพิ่มขึ้น 21,010 ตัน หรือเพิ่มขึ้นในอัตราร้อยละ 18.8